ગાંજો, ચરસના સપ્લાય પાછળ એક સુવ્યવસ્થિત નેટવર્ક કામ કરી રહ્યુ છે. સુત્રોના જણાવ્યા પ્રમાણે નેટવર્ક અમદાવાદથી ઓપરેટ થાય છે. આ નેટવર્ક સાથે સંકળાયેલા તત્વોનો ટાર્ગેટ શૈક્ષણિક સંસ્થાઓમાં અભ્યાસ કરતા વિદ્યાર્થીઓ છે. ખાસ કરીને બહારના રાજ્યોમાંથી અહિ અભ્યાસ કરવા આવતા અને હોસ્ટેલમાં રહેતા વ્યસની વિદ્યાર્થીઓ તેમના મુખ્ય ગ્રાહક છે. તેઓને ગાંજો, ચરસ જેવા માદકપદાર્થો હોમડીલીવરી સ્વરૂપે છેક હોસ્ટેલના રૂમ સુધી પહોંચાડવાની વ્યવસ્થા કરવામાં આવે છે. નેટવર્ક સુધી પોલીસ પહોંચી શકે નહી તે માટે વચેટિયાઓ પણ ભુમિકા ભજવી રહ્યા છે. જોકે, અત્યાર સુધી આ મામલે પોલીસ ચુપ હતી.. સુત્રોનું માનીએ તો શૈક્ષણિક સંસ્થાઓની આસપાસ આવેલી હોટલો, પાનપાર્લરોના સંચાલકો અને કેટલીક જગ્યાએ સ્થાનિક રહીશો પણ આ દુષણથી વાકેફ છે. પરંતુ હવે આ દુષણનું પ્રમાણ વધતા પોલીસ સતર્ક બની છે.